Borrevannet

**Tur til Borrevannet Tirsdag 13 Januar**

 * I dag tok vi turen til Borrevannet. Det var veldig glatt på veien, så noen steder satte vi oss ned for å skli på rumpene. Det ble en del knall og fall, men også mye lek og morro på veien. Da vi kom frem til vannet så vi at vannet var dekket av is. Det har blitt litt mildere de siste dagene, og derfor gikk vi ikke på isen, men nøyde oss med å kaste stein for å se om den knuste. Det gjorde den ikke. I mens Thomas tente bål og gjorde klar maten for oss lekte vi ulike sanseleker. Den ene leken gikk ut på at barna skulle gå i par, og så fikk den ene bind foran øynene og skulle gå etter stemmen til partneren. Barna syntes det var litt skummelt å gå rundt uten å kunne bruke øynene, da spesielt i ulent terreng. Så da var det om å gjøre å samarbeide godt og si fra om de gikk mot noe som kunne føre til at de falt. Vi hadde også med rytme egg, og barna byttet på å gjemme seg samtidig som man ristet i eggene, så var det om og gjøre for de andre å gå etter lyden for å finne personen. Noen av barna lekte i vannkanten og fant en ferskvannsfisk som lå fast i isen. Vi måtte selvfølgelig finne ut hvilken fisk det var, og sammen kikket vi på bilder på ipaden. Vi fant ut at det var en fisk som heter Stam. Dette var veldig stas og de aller fleste ville gjerne kjenne på den.**


 * Til lunsj fikk vi herlig kakao som gjorde ekstra godt i kulden :)**